CELEX: 62012TN0464
Language: fi
Date: 2012-10-15 00:00:00
Title: Asia T-464/12 P (R): Valitus, jonka Luigi Marcuccio on tehnyt 15.10.2012 virkamiestuomioistuimen asiassa F-57/12 R, Marcuccio v. komissio, 3.8.2012 antamasta määräyksestä

8.12.2012   
            
            
               FI
            
            
               Euroopan unionin virallinen lehti
            
            
               C 379/32
            
         Valitus, jonka Luigi Marcuccio on tehnyt 15.10.2012 virkamiestuomioistuimen asiassa F-57/12 R, Marcuccio v. komissio, 3.8.2012 antamasta määräyksestä
   (Asia T-464/12 P (R))
   2012/C 379/53
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (Tricase, Italia) (edustaja: asianajaja G. Cipressa)
   
      Muu osapuoli: Euroopan komissio
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan riidanalaisen määräyksen kokonaisuudessaan ja poikkeuksetta.
            
         
      Oikeudelliset perusteet ja pääasialliset perustelut
   
   Muutosta haetaan virkamiestuomioistuimen presidentin 3.8.2012 tekemään päätökseen, jolla on hylätty ensinnäkin sellaisen komission päätöksen täytäntöönpanon lykkäystä koskeva vaatimus, jolla valittajan vaatimus 1 661 euron, jotka hänen mielestään oli lainvastaisesti vähennetty hänen työkyvyttömyyskorvauksestaan, maksamisesta hylättiin, toiseksi sellaisen komission implisiittisen päätöksen täytäntöönpanon lykkäystä koskeva vaatimus, jolla valittajan valitus oli hylätty, ja kolmanneksi minkä hyvänsä sellaisen komission päätöksen täytäntöönpanon lykkäystä koskeva vaatimus, jonka perusteella komissio on vähentänyt 1 661 euroa valittajan työkyvyttömyyskorvauksesta vuoden 2011 kesä-, heinä-, elo-, ja syyskuulta.
   Valituksensa tueksi valittaja vetoaa kahteen valitusperusteeseen.
   
               —
            
            
               Ensimmäinen valitusperuste, joka perustuu siihen, ettei valituksenalaista määräystä ole mitenkään perusteltu, ja tosiseikkojen virheelliseen esittämiseen ja niiden vääristelyyn, ilmeiseen epäloogisuuteen, järjenvastaisuuteen ja mielivaltaisuuteen, ilmeiseen arviointivirheeseen kyseisessä määräyksessä ja erityisesti edellä mainitun määräyksen 22–28 kohdassa.
            
         
               —
            
            
               Toinen valitusperuste, joka perustuu virkamiestuomioistuimen työjärjestyksen 86 artiklan virheelliseen, väärään ja järjenvastaiseen tulkintaan ja räikeään rikkomiseen, koska valittaja on velvoitettu ”maksamaan virkamiestuomioistuimelle 1 000 euroa”.